ผมโดนเเมวกัดเลือดซึมๆนิดหน่อยผ่านมา 5 วันเเล้วเเมวยังอยู่ดีไม่มีอะไรเเต่ผมคันบริเวณเเผลเเละรอบตัวเเต่ไม่เป็นตุ่ม (รอบตัว) เเต่เป็นตุ่มบริเวณเเผล ผมยังไม่ได้ฉีดวัคซีนผมจะเป็นอะไรไหมครับคุณ
สวัสดีค่ะ การโดนสัตว์เลี้ยงลูกด้วยนมกัดจนมีเลือดซึมๆดังกล่าวมานั้น เป็นช่องทางการรับเชื้อโรคพิษสุนัขบ้าได้ค่ะ ช่องทางอื่นๆเช่น การโดนสัตว์ข่วนมีรอยแดง หรือน้ำลายของสัตว์มาโดนเยื่อบุตา ปาก จมูก หรือการกินเนื้อสัตว์ดิบดังนั้นควรไปฉีดวัคซีนเพื่อป้องกันการรับเชื้อพิษสุนัขบ้า โดยหากไม่เคยฉีดวัคซีนเลยจะต้องฉีด 5 เข็มภายใน 1 เดือนไปให้ตรงเวลาตามแพทย์นัด ถ้าเคยฉีดมาแล้วก็จะเป็นการฉีดกระตุ้น 1 หรือ 2 เข็ม การมีตุ่มบริเวณแผลนั้นอาจจะไม่ได้บ่งบอกอะไรชัดเจนค่ะ อาจจะเกี่ยวหรือไม่เกี่ยวกับโรคพิษสุนัขบ้าก็ได้ แต่ถ้าถูกกัด มีโอกาสรับเชื้อค่ะเบื้องต้นใช้น้ำเปล่าสะอาดล้างแผล ใช้ผ้าสะอาดปิดแผลไว้ กินยาแก้ปวดร่วมด้วยได้